stanford-oval/wikipedia huggingface dataset:
Iiris Vesik
Aiheesta muualla

Iiris Vesikin viralliset sivut (Arkistoitu – Internet Archive)
Jee Yong-Ju

| Mitalit> Maa:   Etelä-Korea.Miesten nyrkkeily. Olympialaiset  | Mitalit> Maa:   Etelä-Korea.Miesten nyrkkeily. Olympialaiset  | Mitalit> Maa:   Etelä-Korea.Miesten nyrkkeily. Olympialaiset  | Maa:   Etelä-Korea> Miesten nyrkkeily. |
| --- | --- | --- | --- |
|  Hopeaa | México 1968 | 48 kg |  |
| Aasian kisat  | Aasian kisat  | Aasian kisat  |  |
|  Kultaa | Bangkok 1970 | 51 kg |  |
Jee Yong-Ju (joskus myös Ji Yong-Ju, kor. 지 용주; s. 19. joulukuuta 1948 Wŏnju) on eteläkorealainen entinen nyrkkeilijä ja olympiamitalisti. Hän voitti hopeaa Méxicon olympialaisissa 1968 alle 48-kiloisten sarjassa ja kultaa alle 51-kiloisten sarjassa Aasian kisoissa 1970.
Inkan aarre

| Inkan aarre |
| --- | --- |

Pelaajia:  2 - 6
Ikäsuositus:  3+
Pelin kesto:  n. 30 min
Monimutkaisuus:  matala
Strategisuus:  matala
Satunnaisuus:  korkea
 BoardGameGeek 
Kuva pelitilanteesta.
Inkan aarre on Kari Mannerlan kehittämä ja Martinexin kustantama lautapeli, joka muistuttaa hyvin paljon Mannerlan aikaisemmin kehittämää Afrikan tähteä. Pelin ideana on löytää Kultainen Auringonpoika ja viedä se Machu Picchuun. Peli on käännetty ruotsiksi, viroksi ja englanniksi. Inkan aarre -lautapeli julkaistiin vuonna 2005.
Pelilauta

Pelilauta koostuu neljästä palasta, jotka yhdistetään kuten palapelissä, toisin kuin Afrikan tähdessä, jossa pelilauta on taitettava. Pelilauta on Etelä-Amerikan kartta, johon on piirretty erilaisia paikkoihin liittyviä kuvia, kuten jokia, metsiä, muuta luontoa ja kansaa sekä nimetty 35 kaupunkia.
Pelimerkit ja niiden merkitys

Pelissä on yhteensä 35 muovista, halkaisijaltaan noin 2 cm, noin puolen cm paksuista ja  pohjaväriltään kullanväristä pelimerkkiä.
Kultainen aurinkopoika 1 kpl - pelin voittaa kun se on kuljetettu Machu Picchuun.
Kultainen malja 3 kpl - 1000 pesoa
Hopeinen koru 4 kpl - 600 pesoa
Antiikkiruukku 4 kpl - 300 pesoa
Intiaaniopas 2 kpl - siirtyminen valittuun kaupunkiin
Onnenaurinko 8 kpl - jos Kultainen aurinkopoika on löytynyt, onnenauringon saaja voittaa päästessään ensimmäisenä maaliin.
Paholainen 3 kpl - pelaaja menettää kaikki rahansa
Tyhjä kiekko 10 kpl - hyödytön pelimerkki
Kiekot on kuvattu pelin takakannessa lukuun ottamatta tyhjää kiekkoa.
Pelin säännöt

Ennen peliä pelinappulat sekoitetaan ja asetetaan nurin päin pelilaudan punaisiin ympyröihin. Pelaajat aloittavat Rio de Janeirosta ja saavat aloitusrahaa 300 pesoa. Pelilaudalla edetään heittämällä noppaa ja jos pelaaja päätyy punaiseen ympyrään, hän saa pysähtyä ja kääntää nappulan maksamalla 100 pesoa tai heittämällä nopalla nelosen, viitosen tai kuutosen.
Maitse kuljetaan ilmaiseksi inkojen rakentamia kivisiä teitä nopan silmäluvun mukaisesti. Reitin voi valita itse.
Meritielle lähteminen maksaa 100 pesoa. Samalla maksulla saa kulkea niin kauan kuin pysyy meritiellä. Satamien punaisiin ympyröihin pysähtyminen tai paholaisen löytäminen ei aiheuta uutta maksua. Vasta sisämaassa käynnin jälkeen on maksettava uudelleen.
Jos pelaajalla ei ole rahaa tai hän ei halua sitä käyttää, pääsee hän noppaa heittämättä vapaamatkustajana 2 askelta kullakin vuorollaan. Näin ei kukaan paholaisen kohdattuaan voi jäädä saarelle. Myös Amazon-joki kuuluu merireitteihin.
Lentomatka maksaa 300 pesoa punaista viivaa pitkin ympyrästä toiseen. Noppaa ei heitetä.
Umpikujat. Pelissä on vaikeasta maastosta johtuen umpikujia, joista ei pääse eteenpäin. Silloin on käännyttävä samaa reittiä takaisin päin.
Nopanheiton sijaan pelaaja voi liikkua lentoreittiä (punaisia viivoja) pitkin maksamalla 300 pesoa. Laivamatka maksaa 100 pesoa ja on voimassa kunnes pelaaja palaa uudestaan mantereelle. Lisäksi on mahdollista vapaamatkustaa 2 vesiruutua ilmaiseksi nopanheiton sijaan.
Ensimmäinen Cap Horniin saapuva pelaaja saa 500 pesoa ja lisäksi ensimmäinen kävijä Iguazussa tai Iquitosissa saa 200 pesoa. Kultaisen Auringonpojan löytämisen jälkeen on muilla pelaajilla mahdollisuus voittaa peli löytämällä Onnenaurinko ja viemällä se perille Machu Picchuun ennen Kultaisen Auringonpojan löytäjää.
Aiheesta muualla

Inkan aarre-pelin säännöt Internet Archive -palvelusta
Intiaanikesä (täsmennyssivu)

Intiaanikesä voi tarkoittaa seuraavia:
intiaanikesä, lämmin jakso, joka tulee syyskylmien alettua
Intiaanikesä, Milo Manaran ja Hugo Prattin sarjakuva-albumi
Intiaanikesä, Aku Ankan taskukirjan numero 234
Intiaanikesä, Jacques Legrayn romaani
Intiaanikesä, suomalainen pop-yhtye
Intiaanikesä, suomalainen kokoelmalevysarja, esim. Intiaanikesä Vol. 3
Intiaanikesä, Mike Binderin elokuva vuodelta 1993.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Intiaanikesä”, voi hakea sivunnimihaulla, laajalla sivunnimihaulla tai tekstihaulla.
I Love You Anyway

| I Love You Anyway Cisse Häkkinen |
| --- | --- | --- |

Studioalbumin tiedot
 Äänitetty : 1985
 Julkaistu: 1985
 Tuottaja(t): Cisse Häkkinen Dan Tigerstedt
 Tyylilaji: pop, hard rock
 Kesto: 36.31
 Levy-yhtiö: Scandia
Muut kannet
   Albumin takakansi.
Listasijoitukset
  Suomi: Ei listasijoitusta.
Cisse Häkkisen muut julkaisut
| Summer Party 1979 | I Love You Anyway 1985 | Summerdreams – Complete Solo Recordings 1976–1986 2017 |
I Love You Anyway on Hurriganes-yhtyeestä tutun Cisse Häkkisen kolmas ja viimeiseksi jäänyt sooloalbumi. Se julkaistiin vuonna 1985. Levyltä julkaistiin single "I Love You Anyway/Split It Up"
Kappaleet

Split It Up – 3.06
Pink Cadillac – 3.00
Come Prima – 3.29
She’d Rather Be with Me – 2.14
Dan the Man – 2.25
A Little Love Story – 3.55
Keep Me Warm – 3.20
What Have They Done to the Rain – 3.48
City Girls – 3.14
Car Drivin’ Man – 3.38
I Love You Anyway – 4.17
Kokoonpano

Cisse Häkkinen – basso ja laulu (2. kitarasoolo Pink Cadillacissa)
Tomi Parkkonen – rummut
Albert Järvinen – kitara
Paavo Maijanen – taustalaulu
Pentti Lahti – puhaltimet
Isojen Antillien hurrikaani 1909

| Isojen Antillien hurrikaani |
| --- | --- |
Laantui::  14. marraskuuta 1909
Kovin tuuli::  165 km/h
Kuolleita::  Ainakin 198
Tuhot::  10 miljoonaa USD
 Hurrikaanin reitti.  Reittikartan pallot on väritetty Saffirin–Simpsonin asteikon mukaan. 012345
Vuoden 1909 Isojen Antillien hurrikaani oli poikkeuksellisen myöhäinen, koska se haihtui vasta 14. marraskuuta. Lounaisella Karibianmerellä 8. marraskuuta syntynyt myrsky aiheutti valtavia tuhoja Jamaikalla ja Haitissa. Kokonaisia kyliä tuhoutui ja kuolleita kertyi useita satoja.
Gonaïvesissa joki tulvi yli äyräidensä, minkä vuoksi kaupungin asukkaat joutuivat pysyttelemään talojensa yläkerroksissa kaksi päivää ja vesimassat nostivat ruumiita haudoista. Lennätinyhteydet Port-au-Princen ja maan pohjoisosan kaupunkien välillä olivat poikki.
I Love Saturday

| I Love Saturday Erasure |
| --- | --- | --- |

EP-levyn tiedot
 Julkaistu: 21. marraskuuta 1994
 Tuottaja(t): Martyn Ware
 Tyylilaji: Synthpop
 Kesto: 18.58
 Levy-yhtiö: Mute Records
Erasuren muut julkaisut
| I Say I Say I Say 1994 | I Love Saturday 1994 | Erasure 1995 |
I Love Saturday on brittiläisen synthpop-yhtye Erasuren vuonna 1994 julkaisema EP, joka sisältää aiemmin samana vuonna julkaistun singlekappaleen "I Love Saturday" lisäksi kaksi aiemmin julkaisematonta kappaletta, sekä lauletun version aiemmin samana vuonna "Always"-singlen b-puolella julkaistusta kappaleesta "Tragic".
Muusikot

Vince Clarke – syntetisaattorit, kosketinsoittimet
Andy Bell – laulu
Kappalelista

"I Love Saturday"
"Ghost" (Edit)
"Truly, Madly, Deeply"
"Tragic" (Live Vocal)
Intiaanipokeri

Intiaanipokeri on pokerin muoto, jossa alkuasetelma käännetään päälaelleen – pelaajat saavat tietää muiden kortit, muttei omiansa. Intiaanipokeri on yleensä suosittu juomapelinä.
Tavallisesti peli alkaa siten, että pelaajat laittavat pottiin alkupanoksen. Tämän jälkeen jokainen ottaa pakasta kortin ja laittaa sen otsalleen katsomatta korttiaan. Pelaajat arvioivat mahdollisuutensa omistaa korkein kortti ja panostavat sen mukaan.
House of Gold & Bones Part 1

| House of Gold & Bones Part 1 Stone Sour |
| --- | --- | --- |

Studioalbumin tiedot
 Äänitetty : maalis–kesäkuu 2012 Jamaika ja Iowassa
 Julkaistu: 22. lokakuuta 2012
 Tuottaja(t): David Bottrill
 Tyylilaji: alternative metal, post-grunge, hard rock, heavy metal
 Kesto: 43.16
 Levy-yhtiö: Roadrunner
Stone Sourin muut studioalbumit
| Audio Secrecy 2010 | House of Gold & Bones Part 1 2012 | House of Gold & Bones Part 2 2013 |
Singlet albumilta House of Gold & Bones – Part 1
 ”Gone Sovereign/Absolute Zero” Julkaistu: 24. elokuuta 2012  ”Tired” Julkaistu: 14. elokuuta 2013
House of Gold & Bones Part 1 yhdysvaltalaisen Stone Sourin neljäs studioalbumi ja se on tupla-konseptialbumin ensimmäinen osa. Albumi julkaistiin 22. lokakuuta 2012 Euroopassa ja 23. lokakuuta 2012 Yhdysvalloissa.  Se nauhoitettiin samanaikaisesti levyn jatko-osan: House of Gold & Bones Part 2 kanssa, joka julkaistiin 9. huhtikuuta 2013. Se on ensimmäinen Stone Sourin albumi ilman basistia Shawn Economaki, joka lähti yhtyeestä vuonna 2012.
Stone Sour alkoi työstämään albumia 19. maaliskuuta 2012 ja Corey Taylor totesi albumista tulevan tupla-albumi tai konseptialbumi. Myöhemmin yhtye ilmoitti, että albumista tulisi konseptialbumi, joka julkaistaisiin kahdessa osassa. Taylor kuvaili albumin soundia: "Pink Floydin The Wall tapaa Alice in Chainsin Dirtin". Myös paljastettiin, että Shawn Economaki ei ole enää yhtyeessä ja hänet korvaa studiossa Rachel Bolan Skid Row -yhtyeestä.
Kappaleet

Kaikki kappaleet säv. ja san. Stone Sour.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Gone Sovereign | 4.03 |  |  |  |  |  |  |  |
| 2. | Absolute Zero | 3.49 |  |  |  |  |  |  |  |
| 3. | A Rumor of Skin | 4.11 |  |  |  |  |  |  |  |
| 4. | The Travelers, Pt. 1 | 2.26 |  |  |  |  |  |  |  |
| 5. | Tired | 4.11 |  |  |  |  |  |  |  |
| 6. | RU486 | 4.22 |  |  |  |  |  |  |  |
| 7. | My Name Is Allen | 4.18 |  |  |  |  |  |  |  |
| 8. | Taciturn | 5.25 |  |  |  |  |  |  |  |
| 9. | Influence of a Drowsy God | 4.29 |  |  |  |  |  |  |  |
| 10. | The Travelers, Pt. 2 | 3.01 |  |  |  |  |  |  |  |
| 11. | Last of the Real | 3.01 |  |  |  |  |  |  |  |
|  |  | 43.16 |  |  |  |  |  |  |  |
| Japanin Bonuskappale |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 12. | Gallows Humor (Rough Demo) | 3.30 |  |  |  |  |  |  |  |
|  |  | 46.46 |  |  |  |  |  |  |  |
Kokoonpano

Corey Taylor – laulu, piano kappaleessa "Travelers, Pt. 2"
James Root – kitara
Josh Rand – kitara
Roy Mayorga – rummut, syntetisaattori kappaleissa: "Gone Sovereign", "Absolute Zero", "Taciturn" ja "Influence of a Drowsy God"
Rachel Bolan – basso
Stub – laulu: "RU486"
Lady – laulu: "RU486"
Truck – laulu: "RU486"
Sinner – laulu: "RU486"
Ty Reveen – ääni kappaleessa "Reveen Impossiblist"
Kevin Fox – jousisovitus kappaleissa "Travelers, Pt. 1" ja "Tired", sello
Karen Graves – viulu
Kate Unrau – viulu
Anna Redekop – alttoviulu
Arvostelut

AllMusic:
Kaaoszine: 8/10
Soundi:
Listasijoitukset

| --- | --- |

Lista(2012): Sijoitus
Suomen virallinen lista : 10
Official UK Top 40 : 13
IRMA Irish Chart : 30
Japanese Albums Chart: 14
UK Rock Chart : 1
US Billboard 200 : 7
US Billboard Hard Rock chart : 1
Jee jee (Teflon Brothersin kappale)

| ”Jee jee” Teflon Brothers mukana Mira Luoti |
| --- | --- | --- |

Singlen tiedot
 Albumilta: Valkoisten dyynien ratsastajat
 Julkaistu: kesäkuu 2013
 Tyylilaji: rap, pop, elektroninen
 Kesto: 03.38
 Levy-yhtiö: Johanna Kustannus
Teflon Brothersin muut singlet
| ”Seksikkäin jäbä” 2012 | ”Jee Jee” 2013 | ”Pidä itsesi miehenä” 2013 |
”Jee jee” on suomalaisyhtye Teflon Brothersin kappale heidän kolmannelta, Valkoisten dyynien ratsastajat -nimiseltä studioalbumilta. Johanna Kustannus julkaisi kappaleen albumin neljäntenä singlenä kesäkuussa 2013.
Tom Hakalan ja Jan-Erik Olinin ohjaama musiikkivideo kappaleesta julkaistiin yhtyeen Vevo-kanavalla YouTubessa 25. kesäkuuta 2013. Iltalehti kuvaili videolla esiintyvän Mira Luodin tyylin olevan tyly silmälappuineen ja nahkatakkeineen.
Kappale ei sijoittunut listoille.
Kappaleet

Jee jee (mukana Mira Luoti) – 3.38
Isojoen Konehalli

IKH rautakauppa
Isojoen Konehalli Oy (IKH) on Kauhajoella, Etelä-Pohjanmaalla sijaitseva maahantuonti- ja rautakauppayritys. IKH-ketjun perustana toimii kotimainen maahantuontiyritys Isojoen Konehalli Oy, jolla on laaja kokemus teknisen kaupan alalta. Yritys tuo maahan yli 50 000 nimikkeen tuotevalikoimaa noin 30:stä eri maasta. Toimisto ja logistiikkakeskus sijaitsevat Kauhajoella.
Myynti Suomen markkinoille tapahtuu pääosin IKH Työkalut ja Varaosat -jälleenmyyjäverkoston kautta. Verkosto kattaa koko Suomen yli 130 myymälän vahvuudella, ja myymälät palvelevat laajaa asiakaskuntaa harrastajista ammattilaisiin. Kasvussa olevaa vientikauppaa tehdään pääosin Baltiaan ja Pohjoismaihin.
Yrityksen tuotevalikoimaan kuuluu yli 50 000 nimikettä käsittäen muun muassa työkaluja, teknisiä laitteita, työkoneiden varaosia, suojaimia, työvaatteita, kemikaaleja, akkuja ja perävaunuja tarvikkeineen.
Isojoen Konehalli Oy on perustettu vuonna 1968. Alkujaan yritystoiminta on kuitenkin alkanut jo vuonna 1956 nimellä Alakortteen Huoltokorjaamo, jolloin toiminta keskittyi traktoreiden huoltoon ja myyntiin. Vuonna 1962 toimintaa laajennettiin huoltoasematoimintaan.
Tilkaudella 2019–2020 Isojoen Konehallin liikevaihto oli 128 miljoonaa euroa. Yrityksen palveluksessa on vuonna 2020 noin 400 työntekijää, joista 150 työskentelee yhdeksässä omassa myyntipisteessä eri puolilla Suomea.
Kesäkuussa 2021 irlantilainen, Lontoon pörssissä noteerattu Grafton Group ilmoitti ostavansa Isojoen Konehallin noin 200 miljoonalla eurolla.
Aiheesta muualla

Isojoen Konehalli Oy:n kotisivu
IKH Facebookissa
Ikuiset lapset

| Ikuiset lapset Olavi Uusivirta |
| --- | --- | --- |

Studioalbumin tiedot
 Äänitetty : 2013
 Julkaistu: 28. helmikuuta 2014
 Formaatti: CD, LP, digitaalinen
 Tuottaja(t): Timo Kämäräinen
 Tyylilaji: pop rock
 Kesto: 43.04
 Levy-yhtiö: Johanna Kustannus
Listasijoitukset
  Suomen virallinen lista: 3.
Olavi Uusivirran muut julkaisut
| 27 suosikkia 2012 | Ikuiset lapset 2014 | Olavi 2016 |
Singlet albumilta Ikuiset lapset
 ”Kauneus sekoittaa mun pään” Julkaistu: tammikuu 2014  ”En tiedä mitä menetän jos jään” Julkaistu: huhtikuu 2014  ”Ollaanko tämä kesä näin?” Julkaistu: kesäkuu 2014
Ikuiset lapset on suomalaisen laulaja Olavi Uusivirran kuudes studioalbumi, joka julkaistiin 28. helmikuuta 2014. Levyn julkaisi Johanna Kustannus.
Taustaa

Albumin kappaleet ovat pääosin Uusivirran säveltämiä ja sanoittamia. Joidenkin kappaleiden tekemiseen ovat osallistuneet myös levyn tuottaja Timo Kämäräinen sekä Jaakko Kämäräinen. Tyyliltään levy edustaa suomirockia. Laulaja Anna Puu vierailee levyn kappaleella "Tiedän miten tulta tehdään"; Marco Hietala on taustalaulajana kappaleella "Rakkautta ilmassa".
Julkaisu

Ikuiset lapset julkaistiin fyysisessä ja digitaalisessa muodossa 28. helmikuuta 2014. Albumi oli kuunneltavissa kokonaisuudessaan YleX-radiokanavan sivuilla jo julkaisua edeltäneellä viikolla.
Albumin ensimmäisenä singlenä julkaistiin tammikuussa 2014 "Kauneus sekoittaa mun pään", johon kuvattiin Jenni Kangasniemen ohjaama musiikkivideo. "Kauneus sekoittaa mun pään" on ollut parhaimmillaan Suomen radiokanavien 14:nneksi soitetuin kappale.
Vastaanotto

Ikuiset lapset debytoi Suomen virallisen albumilistan kolmannella sijalla.
Albumi sai kriitikoilta pääosin positiivisen vastaanoton. Levyn hyväntuulinen energia herätti kiitosta. Soundin sanoi Uusivirran olevan "maamme taitavimpia sanoittajia"; toisaalta sanomalehti Keskisuomalaisen kriitikko kaipasi sanoituksiin uusia teemoja ja näkökulmia. Rumban kriitikko luonnehti levyä valtavirtaisemmaksi ja radioystävällisemmäksi Uusivirran edellisiin albumeihin verrattuna.
Rumba:
Soundi:
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | En tiedä mitä menetän jos jään | Olavi Uusivirta, Timo Kämäräinen | 3.42 |  |  |  |  |  |  |
| 2. | Hei hei | Olavi Uusivirta | 4.23 |  |  |  |  |  |  |
| 3. | Kauneus sekoittaa mun pään | Olavi Uusivirta | 4.20 |  |  |  |  |  |  |
| 4. | Auttakaa! | Olavi Uusivirta, Timo Kämäräinen | 2.54 |  |  |  |  |  |  |
| 5. | Ollaanko tämä kesä näin? | Olavi Uusivirta | 4.17 |  |  |  |  |  |  |
| 6. | Rakkautta ilmassa | Olavi Uusivirta | 3.38 |  |  |  |  |  |  |
| 7. | Tiedän miten tulta tehdään | Olavi Uusivirta, Timo Kämäräinen | 4.16 |  |  |  |  |  |  |
| 8. | Mannerlaatat | Olavi Uusivirta, Jaakko Kämäräinen | 3.51 |  |  |  |  |  |  |
| 9. | Glorian koti | Olavi Uusivirta | 2.55 |  |  |  |  |  |  |
| 10. | 360° | Olavi Uusivirta | 4.31 |  |  |  |  |  |  |
| 11. | Paperisiivet | Olavi Uusivirta | 4.17 |  |  |  |  |  |  |
Iso Kivijärvi (Keuruu)

| Iso Kivijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°25′01″N, 24°30′04″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kupanjoen valuma-alue (35.66)
Laskujoki:  uoma Vähään Kivijärveen 
Järvinumero:  35.663.1.001
Mittaustietoja
Pinnankorkeus:  154,3 m  
Rantaviiva:  9,63 km  
Pinta-ala:  1,89953 km²  
Saaria:  7 
 fiIso Kivijärvi 
Iso Kivijärvi  on Keski-Suomessa Keuruulla sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 190 hehtaaria eli 1,9 neliökilometriä. Se on 2,8 kilometriä pitkä ja 1,4 kilometriä leveä. Järvi on selkeäpiirteinen, mutta sen järvenselän keskellä sijaitsee kaksi suurempaa saarta ja niiden itäpuolella koilliseen päin työntyy Kivisuolle lahti. Järvi kapenee etelään päin, missä sijaitsee Sammakkolahdella järven luusua. Sammakkolahden lounaispuolella kohoaa 300 metriä rannasta Kivimäki, jonka pohjoisrinteet kohoavat 50 metriä vedenpinnan yläpuolelle. Mäki erottuu selvästi järvelle päin.
Järvessä on kartan mukaan 7 saarta, joista nimetyt Isosaari ja Lintusaari ovat suurimmat. Isosaari on 200 metriä pitkä ja 150 metriä leveä. Sen pinta-ala on kartasta mitattuna 1,5 hehtaaria. Lintusaari sijaitsee Isosaaresta 300 metriä etelään. Se on 80 metriä pitkä ja alle 40 metriä leveä. Kaikki saaret ja luodot ovat autiot.
Järven rantaviivan pituus on 10 kilometriä ja sen rannat ovat metsämaata. Pohjoispäässä on maatila, jonka peltopalsta ulottuu melkein rantaan. Järven lähiympäristössä on kaksi maatilaa. Rannoille on rakennettu yli 20 vapaa-ajan asuntoa. Niille tulee tiet seututieltä 621 Valkeajärvelle kulkevalta tieltä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kupanjoen valuma-alueella (35.66), jonka Iso Kivijärven valuma-alueeseen (35.663) järvi kuuluu. Järven vedenpinnan korkeus on 154,3 metriä mpy. Järven ympäristössä sijaitsee tiheästi ojiteuja soita, joiden johto-oja on johdettu järveen. Näitä ovat Isoniitty, Koninsuo, itärannan Kivisuo ja Ruinunneva.
Järvi saa pääosan vedestään omalta valuma-alueeltaan, sillä se on sen latva-alueita. Ison Kivijärven alueella on 3 yli hehtaarin kokoista järveä tai lampea, jotka laskevat suoraan tai välillisesti järveen. Ne ovat Näsilampi (1 ha), jonka laskuoja Lolionpuro laskee järven pohjoispäähän. Samaa puroa käyttää pieni Lolionlampi. Länsirannan Kivisuolla sijaitsee Kivilampi (4 ha), josta on johdettu oja järven länsirantaan. Samaan länsirantaan laskee vielä Lehmilampi (2 ha) myös kaivettua oja myöten.
Järven laskujoki on Kupanjoki, joka lähtee järven eteläpäästä Raatesalmen nimisenä ja laskee heti Vähään Kivijärveen (14 ha), josta jatkaa nimetön uoma Kupanjärveen (13 ha). Kupanjoki laskee 5,5 kilometrin päässä Lapinjärveen (9 ha), josta se laskettelee seuraavat 7 kilometriä koskien, Kivijärven (11 ha), Alalammen (4 ha), Peräkosken (2 ha) ja Rimmin (3 ha) kautta Keurusselän Kivilahteen Keuruun keskustaajamassa.
Ruoan keräily

Oliivien poimimista Israelissa.
Ruoan keräily on ihmisen ravinnon eli ruoan keräämistä esimerkiksi puista, pensaista tai maasta. Muita ruoan hankintatapoja ovat maanviljely, metsästys ja eläinten kasvatus. Keräily oli metsästyksen ohella varhaisin tapa ravinnon hankkimiseen; tätä nimitetään metsästys-keräilyksi, ja sitä esiintyy edelleen joillakin alkuperäiskansoilla.
James Fox

James Fox (alk. William Fox) (s. 19. toukokuuta 1939 Lontoo, Englanti) on englantilainen näyttelijä. Hänet tunnetaan elokuvista Palvelija (1963), Nuo mainiot miehet lentävissä koneissaan (1964) ja Matka Intiaan (1984).
James Fox aloitti elokuvauransa jo 11-vuotiaana lapsinäyttelijänä nimellä William Fox. Hänen ensimmäinen pääroolinsa oli Ealing-komediassa The Magnet (1950).
Mick Jaggerin kanssa tehdyn psykedeelisen rikoselokuvan Performance (1970) kuvausten jälkeen James Fox hakeutui psykiatriseen hoitoon, tuli uskoon ja oli poissa elokuvien teosta yli kymmenen vuotta. Syiksi on kerrottu kuvauksissa käytetty DMT-huume ja vuonna 1971 sattunut Foxin isän kuolema, mutta Fox on myöhemmin sanonut olleensa ylirasittunut jo ennen Performancen kuvauksia ja tauon tehneen hänelle hyvää.
Fox on naimisissa Mary Elisabeth Piperin kanssa. Heillä on viisi lasta, joista yksi on näyttelijä-poliitikko Laurence Fox.
James Foxin veli Edward Fox on myös näyttelijä.
Palkinnot

Bafta (1964)
Palkinnot > Ehdokkuudet

Bafta (1986)
Golden Globe (1966)
Golden Laurel (1965)
Aiheesta muualla

James Fox Internet Movie Databasessa. (englanniksi)
IS Liigapörssi

| Liigapörssi |
| --- | --- |
Kehittäjä:  Sanoma
Julkaisija:  Sanoma
Julkaistu:  1995
Lisää peliartikkeleitaVideopelien teemasivulla
Infobox OK   : 
IS Liigapörssi on jääkiekkopeli, jota pelataan netissä. Pelin omistaa Sanoma. Sanoma toteuttaa peliä yhdessä SM-liigan kanssa.
IS Liigapörssissä idea on valita kentällinen pelaajia (kolme hyökkääjää, kaksi puolustajaa ja yksi maalivahti) SM-liigan pelaajista. Pelaajat ansaitsevat pisteitä riippuen miten valitut pelaajat oikeasti pelaavat. LPP-pisteitä ansaitsee esimerkiksi kun pelaaja tekee maalin tai saa syöttöpisteen.
Pelissä on viisi jaksoa ja playoff-jakso. Yhden jakson hinta on halvimmillaan kolme euroa.
Historia

Pelin historia ulottuu vuoteen 1995, jolloin peliä pelattiin ensimmäisen kerran. Aluksi pelin tuloksia sai soittamalla palvelunumeroon. Vuonna 2000 pelattiin ensimmäinen täysi internet-kausi.
Vuonna 2007 peli siirtyi Sanomalle. 2013 peli sai Ville Järvisen isännöimän PörssiTV:n, jossa kerrotaan vinkkejä tulevalle kierrokselle. Peli on myös laajentunut samalla idealla esimerkiksi NHL-pörssiksi, nimeltään Hockey GM. Myös jalkapallosarjoista on luotu omia versioita.
Pelaaminen > Rekisteröinti

Liigapörssi on maksullinen peli, mutta peliin voi tutustua ilmaiseksi rajoitetusti 4 pelipäivän ajan. Koko jakson kestävä Liigapörssi-joukkue maksamaa 3 euroa per jakso.
Pelaaminen > Pelijaksot

Liigapörssissä on kuusi pelijaksoa: viisi runkosarjan aikana ja yksi playoffien aikana. Uusi jakso tarkoittaa uutta mahdollisuutta rakentaa joukkue.
Pelaaminen > Joukkue

Joukkueessa on kuusi pelaajaa: yksi maalivahti, kaksi puolustajaa, ja kolme hyökkääjää. Alkubudjetti on 2.000.000 euroa.
Pelaaminen > Pelaajahinnat

Hinnat määritellään joka jaksolle uudelleen ja ne muuttuvat jaksojen aikana pelaajan menestyksen, ja myynti- ja ostomäärän mukaan.
Pelaaminen > Pistelasku

Pisteitä saa erilaisista tapahtumista: maaleista, syötöistä ja voitoista. Maalivahdit saavat pisteitä torjunnoista ja otteluiden voitoista. Pisteitä vähennetään isoista jäähyistä, ja päästetyistä maaleista.
Pelaaminen > Pelaajavaihdot

Maksimissaan 20 vaihtoa per jakso. Vaihdot ovat mahdollisia ottelupäivien välissä. Kolmen euron Superpelimaksuun sisältyy 11 vaihtoa, ja lisävaihtoja voi ostaa kolmen vaihdon paketeissa. Hyperpelijoukkue jolla saa heti kaikki 20 vaihtoa, maksaa 9 euroa.